Diari Oficial de la Generalitat Valenciana


Sumari del DOGV 7660, del 18-11-2015 (2015/9261)

RESOLUCIÓ de 12 de novembre de 2015, de la Conselleria d'Educació, Investigació, Cultura i Esport, per la qual nomena els vocals de la Junta Qualificadora de Coneixements de Valencià.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   7660

Data del DOGV
:   18-11-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/9261


Data del document
:   12-11-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * Junta Qualificadora de Coneixements de Valencià

RESOLUCIÓ de 12 de novembre de 2015, de la Conselleria d'Educació, Investigació, Cultura i Esport, per la qual nomena els vocals de la Junta Qualificadora de Coneixements de Valencià. [2015/9261]  
El Decret 155/2015, de 18 de setembre, del Consell, pel qual aprova el Reglament orgànic i funcional de la Conselleria d'Educació, Investigació, Cultura i Esport, modifica l'article 4 del Decret 47/1989, de 4 d'abril, del Consell, pel qual es regulen les funcions, la composició i l'organització de la Junta Qualificadora de Coneixements de Valencià. Aquesta modificació estableix que els vocals del Ple de la Junta Qualificadora de Coneixements de Valencià cessaran automàticament quan cesse el titular de l'òrgan que els va nomenar.  
Atés que el titular de l'òrgan que nomenà la composició de l'últim Ple ha cessat, és procedent, per tant, el nomenament dels nous components del Ple, de conformitat amb l'article 4.2 del Decret 47/1989, de 4 d'abril, del Govern Valencià, pel qual es regulen les funcions i la composició de la Junta Qualificadora de Coneixements de Valencià.  
  
De conformitat amb el que disposen els decrets esmentats, resolc:  
  
  
Primer  
A proposta de la consellera de Justícia, Administració Pública, Reformes Democràtiques i Llibertats Públiques, en representació de l'Institut Valencià d'Administració Pública, nomene vocal de la Junta Qualificadora de Coneixements de Valencià, M. Asunción Bondia Faus.  
  
  
Segon  
A proposta dels respectius rectors, en representació de cada una de les següents universitats públiques de la Comunitat Valenciana, nomene vocals de la Junta Qualificadora de Coneixements de Valencià:  
  
- Alfons Esteve Gómez, per la Universitat de València.  
- Sergi Linares de Teran, per la Universitat Politècnica de València.  
- Carles Cortés Orts, per la Universitat d'Alacant.  
- Maria José Soldevila Blasco, per la Universitat Jaume I.  
- Manuel Miguel Jordán Vidal, per la Universitat Miguel Hernández d'Elx.  
  
Tercer  
A proposta de director general de Política Lingüística i Gestió del Multilingüisme, entre persones relacionades amb l'ensenyament i la difusió del valencià, nomene els següents vocals de la Junta Qualificadora de Coneixements de Valencià:  
- Vicent Anyó Garcia  
- Anna Asensio Andrés  
- Immaculada Cerdà Sanchis  
- Maria Josep Cuenca Ordinyana  
- Francesc Delcastillo Montserrat  
- Josep Lacreu Cuenca  
- Miquel Lleches Colomar  
- Susanna Pardines López  
- Dolors Valero Varea  
- Felip Vidal Nadal.  
  
Quart  
La present resolució produirà efectes l'endemà de ser publicada en el Diari Oficial de la Comunitat Valenciana.  
  
D'acord amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu en el termini i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Investigació, Cultura i Esport en el termini d'un mes comptador des de l'endemà de ser publicat.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de ser publicat.  
  
València, 12 de novembre de 2015.- El conseller d'Educació, Investigació, Cultura i Esport: Vicent Marzà Ibáñez.